जयंतरावांच्या कारकिर्दीत केसरीने गोवा मु्क्तिसंग्राम व संयुक्त महाराष्ट्राचा लढा या आंदोलनात विशेष पुढाकार घेतला. पत्राचे धोरण हिंदुसभावादीच राहिले, तरी या दोन्ही लढ्यांचा केसरीने सक्रीय पाठपुरावा केला. संपादक जयंतराव टिळक हे स्वतःच्या या दोन्ही आंदोलनात आघाडीवर होते. केसरी पुन्हा अधिकाधिक लोकाभिमुख व स्वागतशील बनला. यामुळे त्रिसाप्ताहीक केसरी दैनिक होणे अपरिहार्य होते. 8 ऑक्टोबर 1962 रोजी विजयादशमीच्या मुहूर्तावर केसरी दैनिक झाला. वृत्तपत्राचे मतपत्र हे स्वरुप संपुष्टात आले होते. वाचकांना बातम्या हव्या असतात. त्याही केवळ राजकीय नाही, तर विविध विषयांवरील सचित्र बातम्या वाचकांना हव्या असतात, हे केसरीकारांच्या लक्षात आले. त्याप्रमाणे केसरीत बदल होणे अपरिहार्य होते.

गोवा मुक्तीसंग्रामात आणि संयुक्त महाराष्ट्र लढ्यात केसरीचा विशेष पुढाकार
केसरी
केसरीच्या धोरणात बदल
प्रस्तावना